open-index/open-wikipedia-markdown huggingface dataset:
Vegard Stalsberg

**Vegard Stalsberg** (1949–2015) var en kunstner som bodde i Bruselia på Tretten, han jobbet hovedsakelig med malerier og akvareller, men var også meget interessert i treskulpturer. Stalsberg har utdanning  fra Statens håndverks- og kunstindustriskole og Statens kunstakademi i Oslo. Han jobbet også som lektor på Nansenskolen.

## Utvalgte separatutstillinger
* 2008 Galleri Zink, Lillehammer
* 2008 Galleri Rødgården, Hadsel kunstforening
* 2008 Galleri maerz
* 2007 Trysil Kunstforening
* 2006 Galler AG, Stange
* 2006 Galleri Elgen, Tynset
* 2000 Ringebusamlingene, Ringebu
* 1985 Kongsvinger kunstforening 
* 1984 Nansenskolen Galleri, Lillehammer
* 1979 Lillehammer Bys Malerisamling

## Års- og landsdelsutstillinger
* Høstutstillingen 1996, 1995, 1986, 1985, 1984, 1983, 1980, 1979, 1978, 1977
* Østlandsutstillingen 1984, 1983, 1981, 1980, 1979

## Stipend
* 2003 og 2004 Vederlagsfondets to-årige arbeidsstipend
* 1886 og 1996 Vederlagsfondet 
* 1988 Oppland fylkes kunstnerstipend
* 1985 Ruth og Alf Lundebys legat
* 1983 Statens reise- eller studiestipend
* 1982 Statens materialstipend
* 1979 Hans Ødegårds legat
* 1977 Bærø’s legat 
* 1981 Molde kunstforenings stipend

## Innkjøpt av
* Norsk kulturråd 
* Lillehammer Kunstmuseum 
* Nansenskolen 
* Nasjonalgalleriet
* Riksgalleriet
* Oslo kommunes 
* Molde Kunstforening 
* Ulstein Kunstlag 
* Gjøvik Kunstforening 
* Ringerike Kunstforening 
* NRK Kunstsamling
* Statens Kunstakademi
* Oppland fylkeskommune
* Østfold fylkeskommune

## Utvalgte utsmykninger
* 2007 Høgskolen i Oslo
* 1986 Gjøvik Tekniske Fagskole
* 1983 Elverum lærerhøgskole

## Referanser


## Eksterne lenker
* Hjemmeside
* Om Vegard Stalsberg hos Kunstnernes informasjonskontor (KIK)
Mawei

**Mawei** (kinesisk: 马尾区; pinyin: *Mǎwěi Qū*), før kalt **Mamoi**, er et bydistrikt i byprefekturet Fuzhou i provinsen Fujian. Det har et areal på 254&nbsp;km² og teller 150&nbsp;000&nbsp;innbyggere (2004).

Mawei ligger ved munningen av elven Min; noe lenger inn ligger selve storbyen Fuzhou. 

## Administrative enheter

**Subdistrikter:**
*Wuhang (吴航街道), Hangcheng (航城街道), Zhanggang (漳港街道), Yingqian (营前街道)
**Storkommuner:**
*Shoudian (首占镇), Yutian (玉田镇), Guhuai (古槐镇), Jiangtian (江田镇), Songxia (松下镇), Jinfeng (金峰镇), Heshang (鹤上镇), Hunan (湖南镇), Wenling (文岭镇), Meihua (梅花镇), Zhangtou (潭头镇), Wenwusha (文武砂镇).
**Kommuner:**
*Luolian (罗联乡), Houyu (猴屿乡).

## Samferdsel
Kinas riksvei 104 løper gjennom distriktet. Den begynner i Beijing, løper sørover via Dezhou og så til Jinan, Xuzhou, Nanjing, Hangzhou, Wenzhou og ender opp i Fuzhou.
Fauxbourdon

**Fauxbourdon** (fra fransk *faux [[Bordun|bourdon]]* som betyr *falsk bass*) er en satsteknikk som ble brukt i vokalkomposisjoner på 1400-tallet, spesielt i den burgundiske skolen. Guillaume Dufay (er muligens oppfinneren til denne teknikken) og John Dunstable brukte denne fauxbourdon-teknikken mye.    

I sin enkleste form består fauxbourdon av cantus firmus og to andre stemmer en sekst og en ren kvart under. For å unngå monotoni, eller for å skape en kadens hopper den laveste stemmen ned til oktaven, og en av de akkompagnerende stemmene kan få små forsiringer. Vanligvis ble fauxbourdon-teknikken bare brukt i mindre deler av en komposisjon.

## Kilder
* Richard Taruskin: ''Fauxbourdon and Faburden'', oxfordwesternmusic.com
* Deborah Kauffman: ''Fauxbourdon in the Seventeenth and Eighteenth Centuries: ‘Le secours d’une douce harmonie’'', muse.jhu.edu

## Eksterne lenker
*
Slavko Hlastan

**Slavko Hlastan** (født 1897 i Trbovlje, død 1980) var en jugoslavisk turner.

Han deltok i et OL og et VM i turn for Jugoslavia. Under OL 1924 i Paris kom laget på fjerdeplass i lagkonkurransen, og han fikk fjerdeplass i hopp på tvers som beste resultat i enkeltapparater. 

I VM-sammenheng har han én medalje; under VM i 1922 i Ljubljana deltok han på det jugoslaviske laget som fikk sølv i lagkonkurransen, bak Tsjekkoslovakia.  

## Referanser


## Eksterne lenker
*
Yong’an

**Yong'an** (kinesisk: 永安 ; pinyin: *Yǒng'ān*) er et distrikt i byprefekturet Sanming i provinsen Fujian i Folkerepublikken Kina.

Byfylket ligger i den regionen av Fastlands-Kina som har kyst mot Taiwanstredet og dermed er avstanden til Taiwan ikke så lang. Her er det rakettutskytningsbaser, og herfra ble det avfyrt raketter under krisen i Taiwanstredet i 1996.

Befolkningen var på  innbyggere i 1999, og i selve byen Yong'an – byfylkets administrasjonssentrum – var det  innbyggere i 2000.

Ifølge Laogai Research Foundation ligger det to *[[laogai]]* (leirer for omskolering ved arbeid) i byfylket.

## Kulturminner
Anzhenbao (*Anzhenbao*, 安贞堡), et fort fra slutten av Qing-dynastiets tid, ble i 2001 oppført på Folkerepublikken Kinas liste over kulturminner.

## Samferdsel
Kinas riksvei 205 passerer gjennom området. Den begynner i Shanhaiguan i Hebei og ender opp sør i  Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.

## Referanser


## Eksterne lenker
* Hjemmeside
* Kart over Yong'an
* Fotos i Yong'an i ''Panoramio''
Sørvær (Bodø)

**Sørvær** er den nest største av øyene i Helligvær i Bodø kommune i Nordland, med et areal på . Mesteparten av Helligværs befolkning bor på Sørvær. Her ligger Helligvær skole, fiskemottak og butikk. Øya har hurtigbåtforbindelse til Bodø.

## Referanser
Sulfonat

Et **sulfonat** er funksjonell gruppe som inneholder ionet -S(=O)2-O−. Den generelle formelen er R-SO2O−, hvor R er en organisk gruppe. Sulfonater er salter av sulfonsyrer og er generelt svake baser.

## Sulfonater
* Lignosulfonat
* Mesylat (metansulfonat), CH3SO2O−
* Triflat (trifluormetanesulfonat), CF3SO2O−
* Tosylat (*p*-toluenesulfonat), CH3C6H4SO2O−
* Besylat (benzensulfonat), C6H5SO2O−

## Se også
* Sulfat
* Sulfonsyre
Brusletto

**Brusletto & Co AS** er en norsk knivfabrikk. Selskapet ble etablert i 1896 av Rognald Brusletto på Geilo og fabrikken ligger fortsatt på samme sted. Brusletto lager kniver for jakt, fiske og fritid. Den mest kjente kniven er *Hunter*, som også er Norges mest solgte kniv med mer enn 1,4 millioner solgte kniver siden den kom på markedet i 1961. Bruslettos kniver er i tradisjonell nordisk knivdesign der andre kjente kniver er *Bamse*, *Tiur*, *Storbukken* og *Fiskern*.

## Referanser


## Eksterne lenker
* Hjemmesider
Oerlikon 20 mm maskinkanon

**Oerlikon 20&nbsp;mm maskinkanon** er en serie maskinkanoner designet av Reinhold Becker under første verdenskrig og ble produsert i stort omfang av Oerlikon Contraves og andre. Den er også forløperen for Hispano 20 mm maskinkanonene.

Den opprinnelige kanonen brukte 20x70RB ammunisjon og hadde en skuddtakt på 300 granater i minuttet. Den har ett løp og mates med et 60-granaters magasin som står på toppen av våpenet. Våpenet må ha smurt ammunisjon for å fungere. Patentet ble solgt i 1919 til sveitsiske Seebach Machinenbau Aktien Gesellschaft (SEMAG), som kort tid etter ble kjøpt av Werkzeug Maschinenfabrik Oerlikon, også fra Sveits. Kombinasjonen av relativt høy skuddtakt og granater med sprenglanding gjorde at den var i utstrakt bruk under andre verdenskrig. Tyskerne hadde den montert som antiluftskyts på båter, og utviklet en lettere variant til bruk i sine jagerfly, kalt MG FF 20mm maskinkanon.

Før krigsutbruddet bestilte Royal Navy et større parti fra Oerlikon, men bare noen få ble levert på grunn av krigen. Britene fikk kjøpt produksjonsrettighetene, og Royal Navy klarte å smugle ut tegninger og nødvendig dokumentasjon, slik at de kunne starte produksjon. Oerlikon-kanonen ble brukt som antiluftskyts på båter, og en variant ble prøvd ut som maskinkanon i Hawker Hurricane. Modellen til bruk i fly var ikke vellykket, og førte til utviklingen av Hispano 20 mm maskinkanon. I løpet av krigen tok også amerikanerne våpenet i bruk som antiluftskyts, og kanonene ble produsert i store mengder. Ulike varianter er fremdeles i bruk flere steder (2009).

Kanonene ble også brukt på mange handelsskip under andre verdenskrig  En opdatert versjon i 35 mm blir brukt i liftvernsystemet Gepard.

## Referanser


## Eksterne lenker
* 
* «Of Oerlikons and other things...» (engelsk)
Åndelig jøde

**«Åndelige jøder»** var det norske nazistpartiet Nasjonal Samlings (NS) nedsettende og antisemittiske betegnelse på «kulturliberalere». Fra 1930-årene ble disse ansett som venner og meningsfeller av såkalte konkrete eller rasemessige og intellektuelle jøder som Max Hodann, Wilhelm Reich og Leo Trotskij. Blant annet ble Arnulf Øverland, Nic Waal, Karl Evang og Otto Lous Mohr omtalt som «åndelige jøder». Under andre verdenskrig benyttet Nasjonal Samling begrepet i aviser og organer partiet kontrollerte, mer generelt om ideologier som sto lavt i kurs, uavhengig av tilknytning til jødiske intellektuelle.

Det antisemittiske uttrykket ble blant annet brukt av NS-lederen Vidkun Quisling i talen «9. april 1940» i Colosseum kino i Oslo 8. april 1941. I talen knyttet Quisling «åndelige jøder» og personer av «jødisk rase» til internasjonal «anglojødisk finans», marxisme eller andre «fremmede anonyme makter».

## Referanser
Hutteritter

**Hutterittene** er en protestantisk-anabaptistisk bevegelse som, på grunn av forfølgelsen de ble utsatt for i Europa, flyktet til Nord-Amerika på 1870-tallet. I likhet med mennonittene og amishene har de sine røtter i den radikale reformasjon, nærmere bestemt i 1500-tallets døperbevegelse. De er oppkalt etter den døperske reformatoren Jakob Hutter fra Syd-Tirol. Det finnes rundt 460 hutterittkolonier i det vestre USA og Canada, med til sammen 46&nbsp;000 medlemmer.

Det helt sentrale i hutterittenes tro er Bergprekenen. Hutterittene er likesom mennonittene pasifister. Dog bor hutterittene utelukkende i kollektive samfunn.

## Referanser


## Eksterne lenker
*
Bjarte Haugsdal

**Bjarte Haugsdal** (født 9. mars 1990) er en tidligere norsk fotballtrener og fotballspiller.

Han kom til  før 2009-sesongen, og hadde før dette spilt for Os. I slutten av august 2010 ble Haugsdal utlånt til  for resten av sesongen.

Etter 2011-sesongen fikk han ikke ny kontrakt med Brann og han signerte da for Stabæk.

Haugsdal har flere landskamper på aldersbestemte landslag.

## Referanser


## Eksterne lenker
* 
* Spillerprofil på brann.no
Hellige Herman av Alaska

**Hellige Herman av Alaska** ble født omkring 1756 (eller 1760) i Serpukhov i Russland og døde omkring 13. desember (eller 15. november) 1837 på Spruce-øya i Alaska. 

Herman var en del av den første, ortodokse misjonen til Nord-Amerika. Utsendinga fra Russland, ei samling av 10 munker og prester, kom til Alaska 24. september, 1794. Etter to år var munken Herman den eneste overlevende av de ti. Han slo seg ned på Spruce Island, nær øya Kodiak og forsvarte ofte rettighetene til aleutfolket mot det russiske handelskompaniet.

I ortodoks kristendom er Herman kjent som skytshelgen for Nord-Amerika.

## Referanser


## Eksterne lenker
* Hl. Herman av Alaska menighet
Peter Šumi

**Peter Šumi** var en jugoslavisk turner.

Han deltok i tre VM i turn for Jugoslavia. Under VM i 1922 i Ljubljana deltok han på det jugoslaviske laget som fikk sølv i lagkonkurransen, bak Tsjekkoslovakia. I tillegg vant han gull i den individuelle mangekampen, samt gull i ringer, skranke og svingstang og sølv i bøylehest. 

I neste VM, i Lyon i Frankrike i 1926, ble det på nytt sølv i lagkonkurransen, også denne gang bak Tsjekkoslovakia. Sumi vant den individuelle mangekampen for andre gang, men vant ingen apparatmedaljer denne gangen. 

Hans siste VM-medalje fikk han i 1930, under VM i Luxembourg, her ble det sølv i bøylehest. 

Sumi var den eneste turneren som ble individuell verdensmester sammenlagt i to VM på rad, inntil kinesiske Yang Wei gjentok dette i 2006 og 2007.

## Referanser
Engfly (Oligia)

* buelinjet engfly
* rettlinjet engfly
* rødgult engfly

**Engfly** (*Oligia* spp.) er en slekt av nattfly som tilhører underfamilien Hadeninae. Navnet engfly brukes også på mange arter som tilhører andre, nærtstående slekter. Det forekommer tre arter i Norge. De svært like artene buelinjet engfly og rettlinjet engfly er utbredt over hele Sør-Norge, mens rødgult engfly bare finnes på Sør- og Vestlandet.

## Utseende
Små til middelsstore (vingespenn 22 – 28&nbsp;mm), kraftige nattfly, grå eller rødlige på farge. Forvingene har vanligvis de fleste av de tegningene som er karakteristiske for nattfly: en kort, mørk lengdestrek ved roten (rotstrek), rundt midten to bølgete tverrlinjer (mellomlinjer) som avgrenser vingens midtfelt og nærmer seg hverandre mot bakkanten. I den fremre delen av midtfeltet sitter nyre- og ringmerker som ofte er utydelige hos denne slekten. Den ytre del av vingen er ofte lysere enn resten. Bakvingen er grå eller brunlig.

## Levevis
Artene har larver som lever på røttene og den nedre delen av stenglene av ulike gras (Poaceae). De fleste artene lever nede i bakken, der de overvintrer. De voksne sommerfuglene flyr i kveldingen og utover natten, vanligvis rundt midtsommer, og kommer gjerne til lys.

## Utbredelse
Slekten forekommer i alle verdensdeler bortsett fra Australia og Antarktis, men det er flest arter i Afrika og Nord-Amerika.

## Systematisk inndeling / europeiske arter

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien nattfly, Noctuidae
************* Underfamilien Hadeninae
************** Stammen engfly, Apameini
*************** Slekten ***Oligia*** Hübner, 1821 – ganske små arter
**************** *[[Oligia dubia]]* (Heydemann, 1942)
**************** rødgult engfly, *[[Oligia fasciuncula]]* (Haworth, 1809)
**************** rettlinjet engfly, *[[Oligia latruncula]]* (Denis & Schiffermüller, 1775)
**************** buelinjet engfly, *[[Oligia strigilis]]* (Linnaeus, 1758)
**************** *[[Oligia versicolor]]* (Borkhausen, 1792)

## Kilder
* Norges sommerfugler – Nattfly https://archive.today/20100519141757/http://www.toyen.uio.no/fagene/zoologi/insekter/norlep/noctuidae/noc_fam.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/o/oligia_strigilis.html
* Fauna Europaea, utbredelsesdatabase for europeiske dyr. http://www.faunaeur.org/ 
## Eksterne lenker
*
Wilkes Land

**Wilkes Land** er et stort landområde i den østre delen av det antarktiske kontinentet og inngår i Australias kravområde i Antarktis, Australian Antarctic Territory. Området er oppkalt etter løytnant, senere kontreadmiral Charles Wilkes, som ledet den amerikanske antarktisekspedisjonen 1838–1842 og observerte land flere steder i denne sektoren.

Området strekker seg fra Queen Mary Coast i vest ved 100°28'&nbsp;Ø til Adelie Land i øst ved 136°&nbsp;Ø, og havet utenfor kysten av Wilkes Land grenser mot Indiahavet. Området strekker seg som en sektor helt inn til Sydpolen og har et flateinnhold på om lag 2&nbsp;000&nbsp;000&nbsp;km², hvorav det meste ligger under is. Landet er delt inn i følgende sektorer:

*Knox Land: 100°28'&nbsp;Ø til 109°16'&nbsp;Ø
*Budd Land: 109°16'&nbsp;Ø til 115°33'&nbsp;Ø
*Sabrina Land: 115°33'&nbsp;Ø til 122°05'&nbsp;Ø
*Banzare Land: 122°05'&nbsp;Ø til 130°10'&nbsp;Ø
*Clarie Land: (Wilkes Coast) 130°10'&nbsp;Ø til 136°&nbsp;Ø

Kystlinjen ble undersøkt og kartlagt av Operasjon Highjump 1946–1947, Operasjon Windmill 1947–1948, Australian National Antarctic Research Expeditions (ANARE) 1956–1960 og sovjetiske antarktisekspedisjoner 1956–1959. 

## Kilder
*
Kløfta

**Kløfta** er et tettsted i Ullensaker kommune i Akershus. Tettstedet har  innbyggere per 1. januar , og ligger omtrent ni kilometer sør for kommunesenteret Jessheim.

Trondheimsveien er hovedveien gjennom sentrum. Der er handelen konsentrert i kjøpesenteret Romerikssenteret. På Kløfta ligger også  Ullersmo fengsel. Utbyggingen av flyplassen på Gardermoen like nord for Kløfta har også ført til økt aktivitet og utbygging på Kløfta.

## Navnet
Kløfta var historisk et trafikknutepunkt, da veien fra Oslo til Kongsvinger (Riksvei 2) og til Trondheim  (E6) skilte lag her. Det het seg at veien «kløyvet» seg her, derav navnet Kløften (senere Kløfta). Det er flere andre steder på Østlandet som heter Kløfta av samme grunn (Oslo, Nesodden, Solør).

## Samferdsel

### Kollektivtransport
Kløfta stasjon ble åpnet i 1854 og ligger langs Hovedbanen, 36,48 kilometer fra Oslo og 168,5 meter over havet.
Den eldste Kløfta (Kløften) stasjon er Norges første stasjonsbygning, fordi Kløfta ligger midtveis på Hovedbanen og stasjonen opprinnelig ble bygd som anleggskontor under byggingen av banen. Denne gamle stasjonsbygningen ble flyttet til Jernbanemuseet på Hamar da den andre stasjonen ble bygget.
### Veinett

E6 ligger øst for tettstedet, og avstanden til Oslo er 38&nbsp;km langs denne veien.

Drone photo of Kløfta stasjon.jpg|Kløfta stasjon ligger på hovedbanen 36 kilometer nordøst for Oslo. I bakgrunnen kan man se Ullersmo fengsel


## Idrett og friluftsliv

Idrettslaget Kløfta IL ble opprettet i 1922 og har per 2023 tilbud innen fotball, håndball, basket, bordtennis, e-sport, sykling og innebandy.

Bakkedalen er et idrettsanlegg med fotballbaner, tennisbaner, sandvollyballer og andre trenings og lekeapparater.

Hiltonskogen er et populært sted å gå tur.  På vinteren er det også kjørt opp skiløyper i skogen og på jordene.

På Kløfta finner man også golfbanen Miklagard Golf som har en 18-hulls internasjonal mesterskapsbane tegnet av Robert Trent Jones jr. Golfbanen rangeres høyest i Norge – blant de 20 beste i Europa. Om sommeren er det turveier og om vinteren skiløyper på golfbanen.

Ullensaker gym og turn har også operert på Kløfta siden 1968.

## Kirker
Ullensaker kirke, også kalt «Romeriksdomen», ligger to&nbsp;km øst for Kløfta sentrum, på andre siden av E6. Den er antagelig det sjette gudshuset som ligger omtrent på samme sted (1: Hedensk hov. 2: Stavkirke (stolpekirke) på 1000-tallet(?). 3: Steinkirke fra 1100-tallet, tatt av leirskred på 1300-tallet. 4: Ny stavkirke, råtnet ned og revet på 1700-tallet. 5: Forrige (tre-)kirke, brant ned etter lynnedslag i 1952. 6: Nåværende murkirke, innviet i 1958.)

Sion Kløfta eller Kløfta pinsemenighet, er en frikirkelig menighet tilsluttet den norske pinsebevegelsen. Sion Kløfta ble stiftet i 1931.

Rikets sal for Jessheim og Lillestrøm menighet av Jehovas vitner er beliggende på Kløfta.

Ullensaker kirke 20080203-2.jpg|Ullensaker kirke

## Klima

## Grunnkretser
De følgende Grunnkretser i Ullensaker Kommune er en liste over nabolagene på Kløfta.

* **Delområde **
** 
** 
** 
** 
** 
** 
** 
** 
** 
** 
** 
** 
** 

## Referanser


## Eksterne lenker
* 
* Kløfta Idrettslag
* Romerikssenteret
Clas Ohlson (andre betydninger)

**Clas Ohlson** kan sikte til:

*Clas Ohlson (1895–1979), svensk gründer
*Clas Ohlson (selskap), firma opprettet av ovennevnte.
Fugleredehuske

En **fugleredehuske** er en type huske. To personer står på kanten av huska, på siden, og holder i to stenger som huska henger i. De bruker kroppen og stengene for å få huska opp i passende fart. Et antall personer, vanligvis en eller to, ligger oppi huskas kurv.
Europavei 75 (Norge)

**Europavei 75 (Norge)** (E75) er en norsk riksvei som går mellom Vardø og Samelandsbrua i Tana i Finnmark. Skiltene viser Vardø og Ivalo. Veien er en del av Europavei 75 som går mellom Vardø og Hellas.

## Nasjonal turistvei

Sammen med  har strekningen mellom Svartnes i Vardø og Varangerbotn i Nesseby fått status som *[[nasjonal turistvei]] Varanger*. Turistveien er 160&nbsp;km lang.

## Historikk
Før det blev E75 i Norge i 1990-årene, var veien Vardø–Varangerbotn riksvei 98. Den hadde tidligere ferge som ble erstattet av Vardøtunnelen 1982. Det var også ferje eller isvei over Tana elv til Samelandsbrua ble åpnet i 1993.

## Trafikk

## Kommuner og knutepunkter
###### 

## Se også
*Europavei 75

## Referanser




## Eksterne lenker

* Vegvesenets vegkart
Odd Olav Bolstad

**Odd Olav Bolstad** (1948–2007) var en norsk reklamemann og senere kunstmaler.

Han var en kjent Art Director på 1980-tallet, da han jobbet for blant andre Skjerven reklamebyrå og Ogilvy & Mather. Han var en av Norges første reklamefilmprodusenter. Han startet reklamebyrået JBR på slutten av 1980-tallet sammen med T.P. Reimers og Ingebrigt Steen Jensen, og var partner der i tre år. Han startet senere som kunstmaler, og var representert på høstutstillingen to ganger på 1990-tallet.

## Eksterne lenker
* www.kik.no om Odd Olav Bolstad
Clas Ohlson (forretningsmann)

**Clas Ohlson** (født 1895 i Insjön i Leksands kommun i Sverige, død 1979) var en svensk bedriftsgründer og konstruktør. 

Clas Ohlson og hans halvbror Emil grunnla i 1918 postordreselskapet Clas Ohlson & Co. Han virket frem til sin død i sitt selskap, som opplevde en rivende vekst og utvikling.

## Referanser
Changle (Fuzhou)

**Changle** (kinesisk: 长乐; pinyin: *Chánglè* Fuzhouhua :Diòng-lŏ̤h) er et byfylke i byprefekturet Fuzhou i provinsen Fujian i Folkerepublikken Kina. 

Befolkningen var på  i 2020.

Språket fuzhouhua tales i området.

## Administrative enketer
Changle består av fire subsistrikter, tolv storkommuner og to kommuner:

***Subdistrikter**: Wuhang (吴航街道); Hangcheng (航城街道); Zhanggang (漳港街道); Yingqian (营前街道);
***Storkommuner**: Shouzhan (首占镇); Yutian (玉田镇); Songxia (松下镇); Jiangtian (江田镇); Guhuai (古槐镇); Wenwusha (文武砂街道); Heshang (鹤上镇); Hunan (湖南镇); Jinfeng (金峰镇); Wenling (文岭镇); Meihua (梅花镇); Tantou (潭头镇);
***Kommuner**: Luolian (罗联乡); Houyu (猴屿乡).

## Referanser


## Eksterne lenker
* Lokalregjeringens hjemmeside
Øystein Berntsen

**Øystein Berntsen** (født 15. september 1977 i Fredrikstad) er en norsk musiker som startet karrieren som vokalist i bandet Lassie n the Lads. Lassie n the Lads ble kjent gjennom Dan Børge Akerøs program Kjempesjansen høsten 2006. Lassie n the Lads kom i 2008 ut med debutalbumet «Storyteller».

I 2011 skrev han en julesingel sammen med Thomas Johansen. Sammen samlet de to ca 25 lokale musikere i Stjørdal og spilte inn singelen under navnet Stjørdal Band Aid.
Overskuddet av salget av "Kan du sjå mæ" (som låten het) gikk til Frivillighetssentralen i Stjørdal.

I 2015 deltok han på albumutgivelsen  *[[Daithi Rua – The Harvest – Celebrating 25 Years]].* Et album hvor 30 artister fra 9 land spilte inn sangene til den irske musikeren Daithi Rua. Her deltok han med innspillingen av låten Vanna's blue laces. Låten ble innspilt i Craigtones Studio i Stjørdal med Terje Craig som produsent. Vanna's blue laces ble utgitt som single på digitale plattformer i 2019.

Samme år ga han også ut singelen Færjekællen. En sang som handler om å lengte hjem til byen Fredrikstad, hvor han er født og oppvokst. Den ble spilt inn i Strengeleik Studio i Trondheim med Skjalg Raaen som produsent.

I 2016 kom singelen Ta meg med, som ble utgitt i forbindelse med 70 års-jubileet til Trosvik IF. Hans barndoms fotballklubb i hjembyen Fredrikstad. Den ble spilt inn i Craigtones Studio i Stjørdal med Terje Craig som produsent.

## Diskografi

### Øystein Berntsen
;Singler
* *Færjekællen* (2015)
* *Ta meg med* (2016)
*Vanna's blue laces (2018)

### Lassie n the Lads
;Album
* *[[Storyteller (album)|Storyteller]]* (2008)
;Singler
* *Storytellers* (2005)
* *Life is Great* (2006)
* *The Storyteller* (2008)
### Stjørdal Band Aid
* *Kan du sjå mæ* (2011)
### Deltar på
* Norsk Rekord: *[[Keep the Dream Alive]]* (2008)
* Daithi Rua: *[[Daithi Rua &ndash; The Harvest &ndash; Celebrating 25 Years]]* (2015)

## Referanser
Europavei 14 (Norge)

**Europavei 14** (**E14**) er en norsk riksvei som går mellom Stjørdalshalsen i Stjørdal og riksgrensen mot Sverige i Meråker kommune. 

Veien er del av europavei 14 som er definert av FN å gå mellom Trondheim og Sundsvall og har fellesstrekning med E6 på strekningen Trondheim - Stjørdal.

Fra 1958 hadde veien betegnelsen Riksvei 710, da europaveiene ble innført i 1965 hadde den betegnelsen Europavei 75 til europaveiene ble omorganisert i 1992 og den fikk det nåværende veinummeret.

## Trafikk

## Kommuner og knutepunkter
### 

 

## Referanser




## Se også
*Europavei 14 (Sverige)

## Eksterne lenker
*Vegvesenets vegkart
Engfly (Mesoligia)

* spinkelt engfly
* lite strandengfly

**Engfly** (*Mesoligia* spp.) er en slekt av nattfly som tilhører underfamilien Hadeninae. Navnet engfly brukes også på mange arter som tilhører andre, nærtstående slekter. Det forekommer to arter i Norge, begge bare i de sørligste landsdelene.

## Utseende
Små til middelsstore (vingespenn 22 – 28&nbsp;mm), nokså spinkle nattfly, grå eller rødlige på farge. Artene er gjerne ganske variable i fargen. Den ytre del av vingen er ofte lysere enn resten. Bakvingen er lyst grå eller brunlig.

## Levevis
Artene har larver som lever på røttene og den nedre delen av stenglene av ulike gras (Poaceae). De voksne sommerfuglene flyr om natten, vanligvis på ettersommeren.

## Utbredelse
Mesoligia-artene er bare utbredt i den gamle verden. Tre arter lever i den palearktiske sone, to er beskrevet fra Tanzania og den siste er bare kjent fra Saudi-Arabia.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien nattfly, Noctuidae
************* Underfamilien Hadeninae
************** Stammen engfly, Apameini
*************** Slekten *Mesoligia* Boursin, 1965
**************** *[[Mesoligia algaini]]* Wiltshire, 1983 – Saudi-Arabia
**************** *[[Mesoligia fodinae]]* (Oberthür, 1880) – Japan
**************** spinkelt engfly, *[[Mesoligia furuncula]]* (Denis & Schiffermüller, 1775)
**************** *[[Mesoligia kettlewelli]]* Wiltshire, 1983 – Tanzania
**************** lite strandengfly, *[[Mesoligia literosa]]* (Haworth, 1809)
**************** *[[Mesoligia prolai]]* Berio, 1974 – Tanzania

## Kilder
* Norges sommerfugler – Nattfly https://archive.today/20100519141757/http://www.toyen.uio.no/fagene/zoologi/insekter/norlep/noctuidae/noc_fam.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/o/oligia_strigilis.html
* Fauna Europaea, utbredelsesdatabase for europeiske dyr. http://www.faunaeur.org/ 
* Oversikt over alle artene http://www.funet.fi/pub/sci/bio/life/insecta/lepidoptera/ditrysia/noctuoidea/noctuidae/xyleninae/mesoligia/index.html
## Eksterne lenker
*
Affecto

**Affecto** er et nordisk selskap som leverer konsulenttjenester innen området virksomhetsetterretning. Selskapet har sitt hovedkontor i Helsingfors, Finland. Med 1100 ansatte i Finland, Norge, Sverige, Danmark, Polen og Baltukum har Affecto-konsernet en ledende posisjon på det nordiske og baltiske markedet med tjenester innenfor virksomhetsetterretning og Corporate Performance Management.

I Norge har selskapet sin historie fra selskapet Component Software som ble startet i 1997, og ble kjøpt opp av Affecto i 2007 etter en kort periode på Oslo Børs. 

Selskapet leverer tjenester innen rådgivning, implementering, software, support, surs og Service Management.

De leverer løsninger og konsulenttjenester fra Oracle, SAP, Informatica og Microsoft.

## Eksterne lenker
*
Europavei 14 (Sverige)

**Europavei 14 (Sverige)** er en svensk stamvei som går mellom Storlien og Sundsvall i Sverige, der den møter europavei 4. Veiens lengde er 355 km, og den er del av europavei 14.

## Knutepunkter

;Åre kommune
* Svarthaugen →  Norge
* Storlien tollstasjon

* Duved
* Åretunneln, 135 m
*Åre
* Järpen
* Mattmar
;Krokom kommune
* Krokom
;Östersund kommune
* Östersund, felles trasé til Brunflo
** →
* Östersund
* Brunflo
;Bräcke kommune
* Bräcke

;Ånge kommune
* Borgsjö
;Sundsvall kommune
* Stöde
* Sundsvall

## Se også
*Europavei 14 (Norge)
*Europavei 14

## Referanser
Gerhard Lognberg

**Gerhard Lognberg** (født 1950) er en færøysk politiker, som har vært medlem av Lagtinget og borgermester i Skopun.

Han kommer fra en arbeiderfamilie som tilhører en pinsemenighet i Skopun. Han er faglært rørlegger. Han har også vært sjømann og bygningsarbeider. I 1993 ble han leder for ambulansetjenesten på Sandoy.

Lognberg satt i kommunestyret i Skopunar kommuna fra 1984 til 2024. Han var kommunestyrets nestformann fra 1984 til 1992 og formann/borgermester fra 1. januar 1993 til utgangen av 2024, da han gikk ut av politikken.

Lognberg var tillitsmann for Sambandsflokkurins lister ved lagtingsvalgene mellom 1978 og 1998. I 2001 meldte han seg inn i Javnaðarflokkurin. Han var innvalgt på Lagtinget fra 2002 til 2015, og representerte Sandoy valgkrets frem til endringen av valgordningen i 2008. Lognberg var en pådriver for å bygge Sandoyartunnilin. Han ble ekskludert fra Javnaðarflokkurin i november 2013. Den utløsende årsaken var uenighet om finansieringen av tunnelen. I februar 2014 ble han tatt opp i Sambandsflokkurins lagtingsgruppe. Han var vara til Lagtinget i perioden 2015–2019.

Hans sønn, Sámal Hanni Lognberg, ble i 2019 varamedlem av Lagtinget for Sambandsflokkurin.

## Referanser
Martin Ljung

**Martin Vilhelm Ljung** (født 15. august 1917 i Luleå i Norrbottens län (Norrbotten) i Sverige, død 30. september 2010) var en svensk komiker og skuespiller.

Han begynte sitt karriereløp som smed hjemme i Norrbotten, men ble snart komiker og skuespiller. Han tilhørte kjernetroppen i Povel Ramels *[[Knäppupp]]*-produksjoner. Samarbeidet med Ramel begynte med at Ljung med sin karakteristiske bassrøst imiterte et kinoorgel i radioprogrammet *Frukostklubben* i 1947. I den aller første *Knäppupp*-revyen *Akta huvet* i 1952 gjorde han suksess som hypokonderen *Viking*.

Flere av Ljungs monologer og oneliners er blitt klassikere innen svensk humor. Hit hører sketsjene *[[Fingal Olsson]]*, *55:an Olga*, *Ester* og *Skojten*.

Han var med i flere av *Knäppupps* filmproduksjoner, blant annet *I rök och dans*, *Ratataa* og *Den store amatören*. Han spilte farlig sjørøver i *Pippi Långstrump på de sju haven* i 1970 og var med i Per Oscarssons film *Sverige åt svenskarna* i 1980. Filmdebuten skjedde imidlertid allerede i 1947 i Nils Poppes *Tappa inte sugen*.

Han samarbeidet ofte med Hasse och Tage, blant annet i *Spader Madame!* på Oscars i 1969, filmen *Äppelkriget* i 1971 og revyen *Glaset i örat* på Berns i 1973. I 1973 spilte han også revy hos Hagge Geigert i Göteborg.

Martin Ljung beviste ofte at man med små midler kunne gjøre en birolle til en hovedrolle, for eksempel da han spilte betjenten i *Charleys Tant* i 1977, lommeyven i *Rampfeber* i 1983 og moralisten i *Gamle Adam* i 1984, samtlige på Vasan i Stockholm. Han medvirket i Björn Skifs musical *Spök* i 1981 og i *Skål* på Maximteatern i 1985.

I begynnelsen av 1990-årene gjorde Martin Ljung karriere som ståoppkomiker med nyskrevet materiale som han blandet med klassikere som *Fingal Olsson* og *Ester*.

## Filmografi (utvalg)
* 1954: *I rök och dans*
* 1956: *[[Ratataa, The Staffan Stolle Story]]* (Ratataa)
* 1958: *Den store amatören*
* 1971: *[[Eplekrigen]]*

## Priser og utmerkelser (utvalg)
* 1981 – Karl Gerhards Hederspris

## Referanser


## Eksterne lenker
* 
* 
*
Daigo Kobayashi

(født 19. februar 1983) er en japansk fotballspiller. Han er offensiv midtbanespiller og spiller for den kanadiske klubben Vancouver Whitecaps. I 2009 var han utlånt til den norske klubben Stabæk.

## Klubbfotball
### Japan
Kobayashi har tidligere spilt for Tokyo Verdy (2001-2005, 100 kamper, syv mål) og for Omiya Ardija (2006-2008, 98 kamper, 15 mål). 

### Stabæk
Han er på lån i Stabæk ut 2009-sesongen. Han debuterte i Superliga-finalen mot Vålerenga og skåret også et av målene i 3-1 seieren. Han skåret senere sitt første seriemål den 19. april på et frispark mot .

## Landslagsspill
Kobayashi har én A-landskamp for  samt flere kamper på U20-nivå.

## Meritter
### Klubb
;Tokyo Verdy
* Emperor's Cup vinner: 2004
* Japanese Super Cup vinner: 2005

;Omiya Ardija
* J.League All-Star Soccer valgt: 2006, 2007

## Referanser


## Eksterne lenker
* 
*
Europavei 16

**Europavei 16** (**E16**) er en europavei som går mellom Londonderry i Nord-Irland, Storbritannia og Bergen (med arm fra Hønefoss til Sandvika ved Oslo), og Gävle i Sverige. Lengden er 1180 kilometer, inkludert 190 kilometer i Storbritannia, 630&nbsp;km i Norge og 360 kilometer i Sverige.

FNs økonomiske kommisjon for Europa besluttet i oktober 2009, etter anmodning fra både den svenske og norske regjering, å anbefale ruten mellom Hønefoss og Gävle som Europavei, som en del av E16. Beslutningen ble bekreftet i mai 2011 og ruten ble omskiltet høsten 2012, med en seremoni 25. september. Før utvidelsen bestod E16 av strekningen Londonderry - Edinburgh - Bergen - Fagernes - Oslo og var 710&nbsp;km lang, derav 493,8&nbsp;km i Norge. Frem til forlengelsen i 2012 var Bergen - Oslo den eneste strekningen som noen gang har blitt skiltet E16 (etter dette kom i bruk i 1992). Høyeste punkt er Filefjell.

Verdens lengste veitunnel, Lærdalstunnelen med en lengde på 24 509 meter, ligger på E16. Det gjør også den over 11,4 kilometer lange Gudvangatunnelen, Norges nest lengste. Mellom Gudvangen og Lærdal er det 51,5&nbsp;km, og av det 43,0&nbsp;km i tunnel.

Mellom Bergen og Åsane deler veien trasé med europavei 39 og et lite stykke nord for Belfast med europavei 18.

Trasé fastlagt av UNECE: Londonderry – Belfast ... Glasgow – Edinburgh ... Bergen – Fagernes – Oslo. I Norge er E16 skiltet mellom Bergen og Sandvika. Ny trasé fastlagt av UNECE 19.-21. oktober 2009: Londonderry – Belfast – Glasgow – Edinburgh – Bergen – Fagernes – Hønefoss (-Oslo) – Gardermoen – Kongsvinger – grensen Norge/Sverige – Torsby – Malung – Borlänge – Falun – Sandviken – Gävle. Etter det gamle nummersystemet fra 1950 gikk E16 mellom Bratislava og Gdynia over Katowice. Veien Oslo-Fagernes-Lærdalsøyri-(ferge)-Gudvangen-Voss-Norheimsund-Bergen var da E68.

* Det går ingen ferge Belfast-Glasgow. Alternativ ferge er Belfast – Stranraer (Stena Line, 1,5-3 timer, 9 turer/dag).
* Det går ingen ferge Edinburgh-Bergen, heller ikke mellom andre havner i Storbritannia og Norge.
* Det finnes ikke noen tollstasjon ved svensknorske grensen, så lastebiler med last får ikke krysse grensen langs E16.

## Knutepunkter

}

|}

## Forlengelse
E16 har blitt forlenget til Gävle i Sverige (via Kongsvinger-Torsby-Malung-Borlänge-Falun), gjennom omklassifisering av eksisterende veier.

Vegdirektoratet konkluderte i august 2008 følgende ruteføringer for en forlenging av E16:
* via Gardermoen (, , , , )

Se mer detaljer i Europavei 16 (Norge)#Forlengelse.

Norges og Sveriges regjeringer søkte om forlengelse av E16 hos UNECE i Genève i oktober 2009. Det ble godkjent og bekreftet 1. oktober 2010 og satt i kraft fra 26 maj 2011.

Omskilting til E16 ble gjort i løpet av høsten 2012. Åpningsseremoni var 24.-25. september 2012.

I 2024 foreslo Finland å forlenge E16 til å også gå fra Raumo via Tammerfors, Lahtis og Kouvola til Kotka.

## Referanser




## Eksterne lenker
*
MP34

**Steyr Solothurn S1-100** (også kjent under navnet **MP30** og **MP34**) er en maskinpistol fra Østerrike.

Den ble designet av Louis Stange hos sveitsiske Waffenfabrik Solothurn. Den er bygget på Stanges prototype MP19 og er lik designmessig til MP28, som igjen er tatt fra MP18.

Etter Versaillestraktaten fra 1919 fikk ikke Tyskland produsere egne maskinpistoler, så den sveitsiske Waffenfabrik Solothurn fikk i oppgave i 1929 å lage en hemmelig prototype. Den fikk navnet S1-100 som inngikk i selskapets navnsystem. Selskapet er ikke egnet for masseproduksjon, så Waffenfabrik Steyr sto for produksjonen. Den østerrikske hæren ga den navnet Steyr MP34, mens det østerrikske politiet ga den navnet Steyr MP30.

MP34 har omstiller for halv- og helautomatisk ild, har mekanisme med masseretardert sluttstykke og skyter med åpent sluttstykke. Den blir matet med et 34 patroners våpenmagasin på venstre side av våpenet. Den har trestokk med et halvveis pistolgrep. Løpet er beskyttet av en perforert kjølekappe, og det er bajonettfeste på høyre side. Siktene er justerbare fra 100 til 500 meter.

## Brukere
*Østerrikske politiet kalte den Steyr MP30 og fikk den kamret for 9 x 23 mm Steyr ammunisjon.
*Chile, Bolivia, El Salvador, Uruguay og Venezuela + en mindre del til Kina ble levert kamret for 7,63 x 25 mm Mauser ammunisjon.
*Flere land i Sør-Amerika kjøpte en versjon for .45 ACP ammunisjon, med et ekstra håndgrep under.
*Østerrikske militære adopterte den som Styr MP34, kamret for 9 x 25 mm Mauser ammunisjon.
*Tyskland tok den i 1938 kamret for kaliber 9 x 19 mm Luger og kalte den MP34(ö).
*Portugal kjøpte mindre mengder i 1938 kamret for 7,65 x 21 mm Luger, og kalte den for M/938. I 1942 fikk de mange fra Tyskland i kaliber 9 x 19&nbsp;mm Luger, som fikk navnet M/942.

## Eksterne lenker
* Modern Firearms – Steyr Solothurn S1-100 / MP-34 submachine gun
Krumping

**Krumping** er en dansestil beslektet av hiphop og breakdance. Dansen har hatt sin utvikling i USA, og utføres gjennom voldsomme bevegelser med både armer, hode, bryst, bein og føtter. Krumping har vokst til å bli en markant del av hiphop dans.

«Krump» er sagt å være et akronym for *Kingdom of Radically Uplifted Mighty Praise*. Ungdommene som startet krumping så dansen som en utvei fra livet i gategjenger , men også en måte å utagere aggressivitet og frustrasjon på en positiv og ikke voldelig måte. Krumping kan i denne sammenheng også utføres som en ’’battle’’ mellom to dansere som møtes ansikt til ansikt, ikke ulikt stiler fra Freestyle rap. "

## Referanser
Europavei 18

**Europavei 18** (**E18**) starter i Craigavon i Nord-Irland og har sitt endepunkt i St. Petersburg i Russland. Underveis er den innom Skottland, England, Norge, Sverige og Finland. Veiens lengde er rundt &nbsp;km.

Trasé fastlagt av UNECE: Craigavon – Belfast – Larne ... Stranraer – Gretna – Carlisle – Newcastle ... Kristiansand – Oslo – Örebro – Arboga – Västerås – Stockholm/Kapellskär ... Mariehamn ... Åbo/Nådendal – Helsingfors – Vaalimaa – St. Petersburg. Etter det gamle nummersystemet fra 1950 gikk E18 mellom Stavanger og Stockholm, strekningen mellom Kristiansand og Stockholm var den samme som dagens trasé.

Mellom Storbritannia og Norge er det ingen fergeforbindelse.

## Knutepunkter

 
 

}Ste

→ 

|}

## Alternative veier
Det finnes alternative veier for å reise fra et sted langs veien til et annet. 
* Porsgrunn – Drammen:  via Skien, 9&nbsp;km kortere. 
* Drammen – Ski:  via Drøbak, 15&nbsp;km kortere. 
* Örebro – Stockholm/Solna (kryss med E4):  via Södertälje, 1&nbsp;km kortere, men det er ofte køproblemer i Stockholm. Derimot kan E20 brukes til Stockholm sentrum, 10 km kortere.
* Newcastle – Kristiansand: fergen Newcastle – Amsterdam (16 timer) og Hirtshals – Kristiansand (4 timer, E39) pluss 990&nbsp;km vei.

## Se også
* Europavei 18 (Agder)
* Europavei 18 (Telemark)
* Europavei 18 (Vestfold)
* Europavei 18 (Akershus)
* Europavei 18 (Oslo)
* Europavei 18 (Østfold)

## Referanser


## Eksterne lenker
*
Wi-Fi Protected Access

**Wi-Fi Protected Access (WPA og WPA2)** er avanserte krypteringsmetoder for å kryptere trådløse nettverk, med et enda høyere krypteringsnivå enn forgjengeren, WEP (Wired Equivalent Privacy). 

WPA og WPA2 sikrer dataoverføring ved å bruke en sikkerhetsnøkkel som med WEP, men med WPA og WPA2 forandrer 
denne nøkkelen seg dynamisk (skiftende). Dette gjør det betydelig vanskeligere for datasnokere/hackere å klare å lese/knekke sikkerhetsnøkkelen for å komme seg inn på det trådløse nettverket.

WPA og WPA2 ble utviklet på grunn av svakhetene man fant i WEP. Nyere rutere og nettverkskort støtter WPA og WPA2.

WPA2 er en forbedret utgave av WPA-krypteringen. WPA2 har et enda høyere krypteringsnivå enn WPA, med en nyere Advanced Encryption Standard (AES) basert algoritme, og CCMP (Counter Mode with Cipher Block Chaining Message Authentication Code Protocol).
Medinor

**Medinor AS** er et norsk selskap som er leverandør av ulike produkter og tjenester til helsemarkedet. Selskapet har ca. 100 ansatte i Norge, fordelt på 4 kontorer; i Trondheim, Bergen, Sandnes og Oslo. Det er en del av Axis-Shield-konsernet, som er børsnotert i Oslo og London, og er markeds- og salgskanal for Axis-Shields Point-of-Care (POC)-produkter. 

Medinor har datterselskaper i Danmark, Sverige, Finland og Storbritannia.

## Historie
Den norske organisasjonen har sin opprinnelse fra to forskjellige selskap. Det ene, Carl Hartwig AS, ble startet i Bergen 1897, og betjente helsesektoren på Vestlandet. Virksomheten forble lokal til 1974, da den ble landsdekkende. Selskapet omsatte medisinske produkter og brakte med seg kunnskap om segmentet primærhelsetjeneste og sykehus til Medinor.

Det andre selskapet, Reidar Holmsen AS, ble etablert i Oslo i 1936. Hovedaktiviteten til dette selskapet var markedsføring og salg innen in vitro-diagnostikk og laboratorieutstyr. I 1987 skiftet selskapene navn til Medinor. De to virksomhetene ble slått sammen i 1996.

Medinor ble en del av Axis-Shield i 1999.

## Produktsortiment
Medinor AS er totalleverandør til legekontor og medisinske senter innen medisinsk diagnostisk utstyr og forbruksvarer. Til sykehusavdelinger selger Medinor utstyr innen Anestesi/Intensiv/Akutt, Medisinsk teknisk utstyr, Laboratorieprodukter, Fysioterapiprodukter og utstyr til rehabilitering. 
Medinor er leverandør av diverse tester og medier til forskningsinstitusjoner.

## Elektronisk handel
Medinor AS er tilknyttet ehandel.no  og tilbyr elektroniske kataloger til kunder på den offentlige markedsplassen.
En nettbutikk er tilgjengelig for kunder som ønsker å handle elektronisk.

## Eksterne lenker
* 
* 
*  Axis-Shields nettsted
What I Like About You

***What I Like About You*** (*Det jeg liker ved deg*) er en amerikansk komiserie for ungdom som gikk på The WB fra 2002 til 2006. Serien handlet om forholdet mellom to søstre. Den eldste, Valerie, syntest hun hadde et perfekt liv med en ryddig liten leilighet på Manhattan og en frilynt kjæreste. Men hennes velorganiserte verden ble snudd på hodet når søsteren, 16 år gamle Holly, flyttet inn med alle sine underlige påfunn. Hovedrollene som Valerie og Holly ble spilt av Jennie Garth og Amanda Bynes. 

Tittellåten "What I Like About You", opprinnelig komponert av The Romantics, ble fremført av Lillix. 

## Referanser


## Eksterne lenker
*
9 × 23mm Steyr

**9 x 23 mm Steyr** er en østerriksk patron for pistoler.

Den var standard ammunisjon for det militære i Østerrike, og laget for Steyr M1912 pistolen, som var standard sidevåpen under første verdenskrig. Den ble også brukt av det østerrikske politiet i maskinpistolen Steyr MP30.

## Se også
*Liste over patrontyper
Inge Ulrik Gundersen

**Inge Ulrik Gundersen** (født 1963) er en norsk frilans bassist, låtskriver og oversetter fra Fredrikstad.

Gundersen er en mye brukt oversetter, særlig innen krimsjangeren. Han er registrert med mer enn 150 titler hos Norsk Oversetterforening og i bokdatabasen Oria. 

I løpet av sin karriere har Gundersen spilt i revy, teateroppsetninger og konserter mange steder i Norge. Siden 2004 har han vært tilknyttet revygruppen «Fredrikstadguttane» og deres forestillinger på «Båthusteatret» i Fredrikstad. Gundersen har vært en god del brukt som studiomusiker.

Gundersen levert musikk og tekster til flere andre artister. Han skrev blant annet all musikk og tekst til Gone Fishings «A million little stars» i 2000 og ga ut sin egen debutplate «Tøffelhelt» i 2006. Platen ble av NRK kåret til en av dette årets ti beste plater. Hans andre soloplate, «Fristelser», kom i 2008. I 2010 ga han ut "Søt musikk", som fikk 9 av 10 mulige poeng i "Norsk På Norsk"-posten "Under lupen", og i 2014 ga han ut "Sommerviser" som også fikk meget god omtale. Gundersen gir ut sin musikk på Fredrikstad Plateselskap, som han også er medeier i. I tillegg til å skrive tekst og musikk, spiller Gundersen elbass, kontrabass og gitar. Han er også selv produsent på egne utgivelser og tekniker på innspillinger gjort i hans eget «Smashing Studio».

Stilmessig har hans egne utgivelser blitt betegnet som viseproduksjoner i forskjellige genre.

## Oversettelser (utvalg)

* Da Vinci-koden.

## Diskografi
### Egne utgivelser
* «A Million Little Stars» med Gone Fishing 2000
* «Tøffelhelt» 2006
* *Fristelser* (2008)
* "Søt Musikk" 2010
* "Sommerviser" 2014
* "Respatexas" 2016
* "Kanskje Diem" 2020
* "Vestvendt sjel" 2024

### Som bidragsyter musikk/tekst
* «Karusellmusikk» Jo Nesbø 2001
* «MGP 2003» med Daddy Cool 2003
* «Kom Sommervind» Bjørnar Spydevold 2006
* «Døm Beste Låtane» med Fredrikstadguttane 2007
* «U and I, Ted» med U and I, Ted 2009
* «Døm Neste Låtane» med Fredrikstadguttane 2009
* "Love Rocket" Odd Rene Andersen 2019
* "Here we go again" Dream Police 2019
* "Raw in the middle" Dream Police 2019

## Referanser


## Eksterne lenker
* Hjemmeside
RS 10 «Christiania»

**RS 10 «Christiania»** er en tidligere redningsskøyte som ble bygget for Redningsselskapet i 1896. Konstruktør var Colin Archer.

Frem til 1932 var «Christiania» i tjeneste som redningsskøyte og berget 257 personer fra «den visse død», 90 fartøy fra totalforlis og ga assistanse til totalt 2811 fartøy.

I 1997 sank «Christiania» på vei fra Norge til England, men ble hevet i 1999 fra 500 meters dyp. Undersøkelser av skøyta tydet på at det var en konstruksjonsfeil fra byggingen som var årsak til forliset. Skøyta ble restaurert hos *Hansen og Arntsen* i Stathelle.

## Se også
*Liste over norske redningsskøyter

## Eksterne lenker

* ''Studenthybelen er berget'', Universitas
7,65 × 21 mm Luger

**7,65 × 21 mm Luger** også kjent som **7,65 Parabellum** er en tysk patron for pistol.

## Historie
Den ble introdusert i 1898 av den tyske våpenfabrikanten *Deutsche Waffen und Munitions Fabriken* (**DWM**) for deres nye pistol Pistole-Parabellum (Luger). Designerne var Georg Luger og Hugo Borchardt, som laget den ut ifra 7,65 x 25 mm Borchardt patronen mens de arbeidet hos DWM. 

## Bruk
Patronen ble ganske raskt erstattet i den tyske Lugeren av 9 x 19 mm Luger patronen, da hylsehalsen ble utvidet til å kunne ta et 9mm prosjektil. I det militære i Sveits brukte de patronen fra rundt 1906 til slutten av 1940-tallet i sin Luger. Finland kjøpte 8000 Lugerpistoler i kaliberet i 1923, og kalte den for M/23. Patronen ble også brukt i mindre utstrekning i maskinpistolen MP34.

## Andre navn
Patronen går også under navnene:
* .30 Luger
* 7,65mm Luger
* 7,65mm Parabellum
* 7,65x21mm 

## Se også
*Liste over patrontyper

## Referanser


## Kilder
*Barnes, Frank C *CARTRIDGES OF THE WORLD* 3de utgave, s. 153, 177 1972 Digest Books, ISBN 0-695-80326-3
Fana Fotball

**Fana Fotball** er en av idrettsgruppene i Fana Idrettslag. A-laget til Fana Fotball rykket høsten 2011 opp fra 3. divisjon til spill i 2. divisjon. Fana Fotball er i allianse med Fana Idrettslag.

## A-lag

### Tabellen

## Serie-historikk
Grønt markerer opprykk, mens rødt er nedrykk.

## Eksterne lenker
* 
* Fana G19 4
RS 77 «Fredrikstad»

**R/S 77 «Fredrikstad»** er en tidligere redningsskøyte som ble bygget for Redningsselskapet i 1968 ved Smedvik Mek. Verksted AS i Tjørevåg.

Frem til 1988 var «Fredrikstad» i tjeneste som redningsskøyte og berget 11 personer fra «den visse død», 11 fartøyer fra totalforlis, og ga assistanse til totalt 623 fartøy.

I 1997 ble «Fredrikstad» bygget om til luksusyacht i England, og den kom deretter i amerikansk eie.

## Se også

* Redningsselskapets redningsskøyter

## Eksterne lenker
* RS "Fredrikstad" til Fredrikstad, Redningsselskapet
* Fra redningsskøyte til luksusyacht, www.havna.com
RS 91 «Knut Johan»

**RS 91 «Knut Johan»** er en tidligere redningsskøyte som ble bygget for Redningsselskapet i 1975 ved Fjellstrand Aluminium Yachts AS.

Anne-Margrethe Bugge donerte skøyta til minne om hennes eneste sønn, Knut Johan, som 16 år gammel omkom da båten «M/S Bess» forliste i Nordsjøen 12. august 1951.

Frem til 2008 var «Knut Johan» i tjeneste som redningsskøyte og berget 90 personer fra «den visse død», 55 fartøyer fra totalforlis, og ga assistanse til totalt 1466 fartøy.

I desember 2008 ble «Knut Johan» solgt til Kvernhusvik skipsverft på Hitra.

## Se også
*Liste over norske redningsskøyter

## Eksterne lenker
* Live tracking på www.aprs.fi
* ''«Knut Johan» solgt til Hitra'' Tidens krav